**Budúcnosť síce nepoznáme, ale poďme si ju vymyslieť a zrealizovať**

Denne dostávame správy zo sveta a zisťujeme, že všade sa bojuje. Vojna má mnoho podôb a mnoho prívlastkov a dokonca aj názvov. Vraždenie nevinných ľudí, ktoré ju sprevádza má nateraz eufemistický názov „kampaň“. Nie je to dané útlocitnosťou jej organizátorov, to ani v najmenšom. Je to len mediálna manipulácia. Ale*:* [*"Ak bude ľudstvo aj naďalej žiť, nebude to jednoducho preto, že sa zrodilo, ale preto, že chce v živote pokračovať."*](http://citaty.nakazdyden.eu/citat/31861) Toľko nám odkazuje filozof Jean-Paul Sartre. Vojna je zatiaľ imanentnou súčasťou našej spoločnosti a takou aj dlho ostane. Ukážeme si prečo, najmä na jej mierových a často chimérických podobách fungovania, ktoré sa smrteľníkom javia ako v celku prijateľná samozrejmosť.

Aj dnešné slovo bude o veci, ktorú každý a priori považuje za samozrejmú, a tou je mier. Ukážeme si, že to nie je žiadna a najmä nie jednoduchá samozrejmosť. Zásadným a rozhodujúcim poznatkom je, že mier a vojna vytvárajú **špecifické sociálne systémy**. Vojna už dávno nie je izolovaným javom spočívajúcim v konkrétom konflikte. Ak spočítate výdavky štátov na zbrojenie dostanete sa k číslu 15-20 % podielu na planetárnom HDP.**[[1]](#footnote-1))** A to sú len priame výdavky na zbrojenie. Ak podrobíte ekonomiku ktorejkoľvek krajiny sveta analýze, tak zistíte, že táto suma narastie aj o ďalších 20 %. pri sprievodnej zbrojnej výrobe. A to už nehovoríme o tovaroch dvojakého určenia. Ak sme spomenuli, že vojna a mier vytvárajú sociálne systémy, tak len preto, lebo mierový sociálny systém dnes na svete nenájdete, ani keby ste ho hľadali mikroskopom. Žiaľ, naši sociálni vedátori sa vzdali sociálnej matérie a hľadajú akýsi ideál v platónsky dokonalých ideách, namiesto skúmania materiálneho základu života modernej spoločnosti. Ich motiváciu k takýmto postojom si možno iba domyslieť. Akoby sa zabudlo, že vojny plnia svoju nevojenskú funkciu aj keď sa nebojuje. A to je poznatok amerických vedcov zo 60. rokov minulého storočia, keď Amerika bola síce nedokonalým vzorom demokracie, ale predsa len demokracie. Ťažko očakávať, že túto skutočnosť bude vnímať médiami ohlupované obyvateľstvo. Aj preto akákoľvek konverzia na mierovú ekonomiku nesie v sebe problém budovania nového systému. Napríklad špecializáciu zbrojnej výroby v ekonomickom systéme. Tú predsa nemôžete jednoducho zaradiť do bežného trhu so spotrebnými zdrojmi. Ani **vojna globálneho charakteru** ***„už nie je pokračovaním politiky inými prostriedkami“.*** To žiaľ plne chápu a hlavne využívajú stratégovia a majitelia vojny. Naďalej trvajú na clausewitzovej poučke. Ta síce platí lokálne, ale súčasne zvyšuje riziko vojny globálneho charakteru.

Hovorili sme o nevojenských funkciách vojny a preto sa zameriame na oblasti spoločenského života, kde tieto funkcie pôsobia. Systémovo a súhrnne sa začínajú prejavovať v momente, kedy je eliminovaný otvorený vojenský konflikt. Preto sem zaraďujeme:

1. Ekonomické nevojenské funkcie;
2. Politické nevojenské funkcie;
3. Sociologické nevojenské funkcie;
4. Ekologické nevojenské funkcie;
5. Kultúrno-vedné nevojenské funkcie;
6. Ostatné nevojenské funkcie.

Ako vidíte, pre mier sa musíme zaoberať celou plejádou problémov. Myslím, že toho sa všetci boja, okrem tých, ktorých vojna doslovne živí. Paul Thomas Mann, nemecký spisovateľ, na adresu vojny chtivých ľudí napísal ***„Vojna je iba zbabelý útek od problémov v mieri“*** . To sú tvrdé slová, ktoré ukazujú smer. Tu nepomáha ani veľké moralizovanie, ani veľkohubé frázy o mieri. Tu pomôže iba zmena sociálneho systému na mierový a to nebude ľahké, ako si ukážeme pri rozbore uvedených nevojenských funkcií.

1. Ekonomické nevojenské funkcie

Základným problémom súčasnej ekonomiky je, že v tovarovo peňažnom systéme utvára vojenský priemysel umelú ponuku už v dobe mieru. Zároveň stabilizuje každú ekonomiku zotrvačnosťou vojnovej výroby. Stabilne zabezpečuje ekonomiku v oblasti pokroku. Čím je ale rýchlosť inovácií vyššia, tým sa zväčšuje aj spomínaná zotrvačnosť ekonomiky. Žiaľ, či sa to niekomu páči, alebo nie, efektivita zbrojného priemyslu, je zatiaľ omnoho vyššia, ako v inej priemyselnej sfére. V súčasných podmienkach výrobného spôsobu spejeme ku stavu, kedy je ťažké odlíšiť či ide o vojenskú, alebo o civilnú výrobu. To znamená, že úmerne rastu výrobných síl spoločnosti rastie aj podiel tovarov dvojakého určenia.

1. Politické nevojenské funkcie

Vojna je definičným prvkom národa, teda jeho bojovnosti. Odstránenie vojny je dané odstránením národného štátu, hlavne jeho vojenských funkcií. Štát zo spoločenskovedného hľadiska plní smerom navonok úlohy agresie a zastrašenia. Smerom dovnútra určuje organizáciu aj mnohonárodnostných štátov. Inak sa štátny systém rozkladá pod silami súkromného záujmu (Príkladom je pád Ríma a situácia v USA, na Ukrajine, v Sýrii a inde). Chudoba je pre vojenský systém spoločensky nevyhnutná, lebo ak niet inej možnosti obživy, tak ostáva len armáda. (Príkladom je regrutovanie vojakov v Detroite po páde automobilového priemyslu v USA.) Nevojenskou funkciou je aj tzv. „vojna proti terorizmu“, kde niektoré štáty uznávajú len individuálny teror, ale už menej sa zaoberajú štátnym terorom, ktorého sú zdrojom. Ten je praktizovaný v ďaleko širšom rozsahu ako individuálny teror. Okrem toho sa oklieštená vojenská demokracia prenáša do civilného života. Postupne sa okliešťujú demokratické práva občanov a je len otázkou, kedy splynú v systéme podobnom fašizmu.

1. Sociologické nevojenské funkcie

Vojenský systém ovplyvňuje správanie sa obyvateľstva, kde napríklad po vzore USA prešli na systém varovania (rozumej strašenia ľudí), mnohé štáty a ktorý začíname uplatňovať aj na Slovenku. Okrem tohto pôsobenia vidíme, ako je aplikovaná do praxe náhrada nefunkčného civilného školstva - armádnym. Ďalším sociologickým javom je lojalita k armáde a nezdravý patriotizmus. Ten vedie u obyvateľstva k tolerovaniu vraždenia armádou, ako jedinú správnu vec (opäť použijem americký mediálny eufemizmus – tzv**. „vedľajšie straty“**). Nie je to nič neobvyklého, lebo aj v minulosti sme poznali toleranciu k rituálnym vraždám nepriateľa. Došli sme až tak ďaleko, že novodobé rituálne vraždy spájame s funkciou prezidenta a vykonávame priemyselne - napríklad pomocou dronov. Aj to je len jeden z prejavov „***humanitárneho bombardovania“,*** len neviem prečo by sme mali byť k nemu tolerantní.

1. Ekologické nevojenské funkcie

Pokiaľ sa v minulosti vojna vykonávala vyrovnávanie potravinových cyklov spoločnosti (na základe toho vznikla aj maltuziánska teória), tak dnes je to najmä oblasť energií, ale aj vzácnych surovín. Na túto nevojenskú funkciu je naviazaný aj teritoriálny inštinkt človeka, ktorý je veľmi silný. To vidíme aj na reakcii pôvodného obyvateľstva na migrantov . Sem patrí podľa ekologických výskumov pre CIA funkcia nástroja prežitia druhu. Ako sa ukazuje táto ekologická funkcia prenášajúca sa do sociálneho darvinizmu tu neplatí v plnom rozsahu. Zistilo sa, že vo vojne neprežívajú najsilnejší, ale najprispôsobivejší. Aj preto výsledky výskumu v CIA pomenovali *„prirodzený výber naruby“.* Vo vietnamskej vojne sa ukázalo, že ekologické pôsobenia funguje ako populačný regulátor ešte dlho po konflikte a to zničením životného prostredia. Po každej vojne sa zvyšuje sa zvyšuje citlivosť na ľudstva mutácie a to aj potláčaním dojčenskej úmrtnosti v mieste otvoreného konfliktu. Príkladom je bývalá Juhoslávia a používanie streliva s ochudobneným uránom.

1. Kultúrno-vedné nevojenské funkcie

Z histórie poznáme vojnové tance, ktoré ako aj tance pri zahájení lovu plnili funkciu situačnej kooperácie, nevyhnutnú pre úspech akcie. Tá sa postupom premenila na spoločenský tanec, ktorý plní úplne inú spoločenskú funkciu. Z uvedeného vidíme, že môže existovať aj kultúrny vplyv, ktorý je dnes nahradený výcvikom armád. Takisto oblasť dizajnu zbraní je dotiahnutá, nielen z hľadiska funkčnosti zbraní, ale aj ich umeleckého pôsobenia na človeka. Napríklad dizajnovanie nadzvukových lietadiel, rakiet a podobne. Motivovanie pokroku vedy je zjavné v oblastiach, lekárskych, biotických a bakteriologických techník, psychologických a kultúrnych techník na ktorých je založený moderný útok v psychologických operáciách (Známy termín PSYOPS).

1. Ostatné nevojenské funkcie

Iste aj , také sú . Vojna po ukončení pôsobí na všeobecné uvoľnenie spoločenskej psychózy, kde sú urobené veľmi zaujímavé štúdie vojenských medzinárodných historických organizácií. Tie konštatujú, že v  oblasti stavu davovej psychózy po ukončení otvoreného konfliktu, psychický stav spoločnosti prechádza až do eufórie.

Vojna slúži ako nástroj zničenia celej starej generácie so všetkými dôsledkami preskoku generácie. Sociologicky to potvrdzujú to oba svetové vojnové konflikty hlavne na území Ruska a Nemecka.

Vojna funguje aj ako ideologický reduktor, lebo svet sa ideologicky redukuje na ideológiu víťaza. To je aj ústup od dualizmu v myslení na monofilozofiu, čo bezpečne potláča dialektické myslenie.

Vojna tvorila aj základ medzinárodného porozumenia ideovo nezmieriteľných spojencov, dnes to nahradil INTERNET.

Keď sme sa zoznámili ako v skutočnosti funguje súčasný vojnový systém, mali by sme pohovoriť aj tom, čo to je mier. Pre potreby dnešnej prednášky zadefinujme mier, ako pernamentnú podmienku **oslobodenia sa** od presadzovania národnoštátnych záujmov, foriem organizovaného násilia, alebo jeho hrozby. A práve preto je mier v prvom rade prechod od súčasného vojnového spoločenského systému na mierový. Jeho úskalia sme si čiastočne zadefinovali pomocou nevojenských funkcií vojny. Keďže spoločnosť nefunguje ako elektrický vypínač, budeme musieť podniknúť celý rad praktických krokov. Ten rozvod s vojnovým systémom, nebude jednoduchý, lebo *„Vojna funguje ako svetlo lásky, ale manželstvo s ňou je potom účtom za spálený prúd.“*

Napríklad len odzbrojenie, ktoré je spásonosnou myšlienkou nedôsledných teoretikov mieru (a pri tom vôbec nehovoríme o prechode na mierový systém), by za súčasného stavu vyžadoval minimálne:

1. Dohodu medzi štátmi o kontrole zbrojenia, ktorá by podľa odhadov vyžadovala len 3% súčasných nákladov na zbrojenie;
2. Dohodu o redukcii zbraní, počtov ozbrojených síl a zákaz budovania vojenských základní na cudzích územiach;
3. OSN musí vypracovať plán ekonomickej konverzie štátov v materiálovej, finančnej oblasti. Treba prijať základnú filozofiu, že vojna bola od určitého vývojového stupňa spoločnosti systémovo-tvornou zložkou, ktorá aj dnes, ako sme si ukázali, určuje ekonomickú, politickú, sociálnu štruktúru spoločnosti a to je potrebné zmeniť;
4. Na základe definovaných nevojenských funkcií vojny je potrebné vytvoriť za ne náhradu už na štátnej úrovni;
5. V oblasti medzinárodného práva prostredníctvom OSN jasne zadefinovať, že vojna medzi štátmi nie je pokračovaním politiky, ale vojnový zločin podliehajúci medzinárodnému vojnovému tribunálu bez rozdielu;
6. Ohrozenie národných záujmov je v skutočnosti len zaplatené mediálne klišé a  pravda je niekde úplne inde. Ohrozenie tzv. národných záujmov je úmerne vytvárané výškou ich ziskov a hlavne v záujme vojensko-priemyslových komplexov - dnešných majiteľov vojny;
7. Začať pracovať na tom, aby sociálnu štruktúru v štátoch prestala určovať a kontrolovať sila silových ministerstiev, ale správne právo a priama demokracia. To, predpokladá prestať s mediálnym nezmyslom a „drístami“ o právnom štáte. Štát je v prvom rade všeobsiahlou politicko-právnou organizáciou a právo je jeho nástrojom. Fetišizácia nástroja už celé dejiny vedie k jeho znefunkčneniu. Zbožňovaním každého nastroja dosiahneme jeho premenou na totem, ktorému sa potom klaniame.

**Náhrady za nevojenské funkcie a prechod na mierový systém**

Z predošlého náčrtu stavu vojnového systému sveta je jasné, že nemôžeme vnímať spoločnosť cez prizmu mediálnej manipulácie, ale musíme náš pohľad zladiť so sociálnou realitou. Preto musíme pri náhrade nevojenských funkcií v ekonomike splniť dve základné podmienky. Po prvé to musí byť neúspornosť a po druhé funkčnosť v systéme ponuka - predaj. Prečo tomu tak je, to nám štatisticky dokazujú USA. Práve na ich území všetky krízy boli a sú sprevádzane prudkým zvýšením výdajov na zbrojenie. Tým dochádza k uzbrojeniu ekonomiky, čoho sme boli svedkami najprv v bývalom socialistickom tábore a v súčasnosti je to opäť USA. Ak sme spomínali kontrolu zbrojenia, nie je to kapitálová maličkosť. Pri súčasnom stave sveta by to predstavovalo 2-3% nákladov na zbrojenie. Aj tak by bol mier ďaleko lacnejší ako vojna. V štúdiách CIA o prechode USA na mierový systém sa už v 60. rokoch objavuje názor, že pre konverziu by bolo dobré zaviesť bohaté sociálne a zdravotné systémy. To je spôsob ako dostať do ekonomického systému neúspornosť, napríklad aj nepodmieneným sociálnym príjmom. Žiaľ aj priateľov a zástancov kozmického výskumu a kozmických programov musím sklamať. Tu vôbec nejde o záležitosti mieru, ale o budúcu kolonializáciu vesmíru prostriedkami dvojakého určenia. Že spoločnosť postupuje práve týmto smerom o tom máme súčasný príklad z Ruska. Rusko priamo premenovalo svoje ministerstvo obrany na Ministerstvo obrany a kozmických síl. Ďalší problém je existujúca armáda, ktorá v žiadnom prípade nechce prísť o svoje spoločenské privilégiá. Tu treba byť veľmi opatrný. Na prechodnú dobu je potrebné vybudovať systém neozbrojených síl a podriadiť ho službám obyvateľstvu (napríklad hasiči, záchranári, policajné sily, medzinárodné tímy lekárov, ekológov, biológov a podobne.) A práve tu je potrebné začať s konvergenciou vojensko-priemyslových komplexov.

Prejdime teraz k politickým náhradám. Aj tu je potrebné varovať pred zbrklosťou, lebo koniec armády je aj koncom **právnej** suverenity národa, tak ako ju dnes poznáme. Ale toho sa netreba báť, žiadny národ pre toto opatrenie nezanikne. Medzinárodné vojenské organizácie je potrebné na určitú dobu až do zrušenia podriadiť veleniu OSN. Napríklad, Bezpečnostnej rade OSN. Mierovou funkciou vojny, akou je zjednotenie obyvateľstva hrozbou strachu vo forme tzv. vojny proti teroru, spájanie sa štátov tzv. koalícií ochotných, to všetko vedie k novej forme koloniálnych politík. Pred tým, ako nahradíme hrozbu vonkajšieho nepriateľa medzinárodným súdom a medzinárodnou policajnou mocou, treba podotknúť, že vždy ide o výsostné pôsobenie politík. Práve táto oblasť bude musieť byť čo najširšie koncipovaná a vrátime sa k nej v osobitnej štúdii.

V oblasti sociologických náhrad nevojenských funkcií vojny sme zistili, že aj tie musia spĺňať dve kritériá. Musia zabezpečiť elimináciu destabilizujúcich prvkov spoločnosti tzv. „socky“ a  „hrabošov“ – to za prvé. A za druhé, je treba  zabezpečiť za vojnu primeranú motivačnú náhradu vo všetkých oblastiach spoločenského života. Tú sme už spomínali pri teoretických možnostiach odzbrojovania (pozri niektoré odzbrojovacie návrhy pod bodom a) až g)). Dosť príkladov ako môžeme pohorieť v sociologickej oblasti nájdeme v umeleckých románoch Huxleyho, Orwela, Wellsa, ktoré iste každý čítal. Okrem umeleckého vykreslenia novodobého otroctva nám dnes vznikajú jeho nové formy. Vyznačujú sa tým, že napríklad ako hráme sieťové počítačové hry, súčasne bez nášho vedomia riešime pracovné úlohy niekoho iného, prípadne vedecký výskum pre firmy. V súčasnosti ide o hry, kde hráči na takýchto simulátoroch syntetizujú chemikálie, stabilné bielkoviny a podobne, ktoré niekto využije v komerčnej praxi. Pri tom hráči ani len netušia o čo ide.

V ekologickej oblasti sa ukázalo, že vojna nie je geneticky progresívna a slúži len ako nehumánny regulátor populácie. Ukazuje sa, že po každej vojne pokiaľ v nej nejde o genocídu dochádza k nadbytočnému populačnému rastu.

Samozrejme, dalo by sa tieto poznatky rozviesť až do konkrétnych projektov, ale to je úloha a ciele pre budúcnosť mierového hnutia. Na histórii zatiaľ meníme jej účelový výklad a nie históriu samotnú. Keďže budúcnosť nepoznáme, poďme si ju vymyslieť a zrealizovať.

**Dokument pripravil dr. Ján Šály na základe konzultácií so spoluiniciátorom MMV a predstaviteľom združenia NEF Hospodársky klub od 1993. roka dr. Petrom Kasalovským a podľa zahraničných zdrojov**

1. ) Údaje sú čerpané z publikácie – The Worl Factbook CIA za roky 2002 -2015. [↑](#footnote-ref-1)